da da es sv da sl da da en en es da da hu da en nn hu da da da da da da da da da da da da it da sv da da da da nn da hu da da da nn hbs_lat nn da nn de da da de da da da en da de en da da da da da da de da da da da da da da da sv eo en en es da da da da da da da da da da da da en de en da da da da da da da da da da de da da da da de en da da et da da da nl da da da da da da da da en sv da da da da da fr nl da da da da da da da da da da da da da en en de da sv en da da da da da da da da da da da sv sv da da sv da da da de da en es da da da da sv sv da da da da da da da da da da da de da da da da da cs da da da da da da da da da da da da da pl da da da da da da da en de sv en es hbs_lat en sv da sv da da ro en da da da de da da en da da da de da en en ru es da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da da sv da da sv da da da da da da da da da da da da da da da da da da da da da da da da da da da da da da da da da da da da da da da da en da da da da da da da da da da da da da da da da da da da da da da da da da da da da da da da da da da da da da da da da da da da da da da da nn da da da da da da da da da da da da da da da da da da da en da da da da da da da da nn da da da da da da da da da da da da da da da de da da da sv da da da da da da da da da da da da da da da da da da da da da da da da da da de de da sv nds da da en da da en da da da da da ms da da nl fr nl sv da da nl da nl sv it da da fr da de da de da sv nl en en da sv da da nb nl pl en ru en sv da
Mere om Flytning og adresse
Oversigt over valgsteder på valgdagen
Valgresultater og stemmeprocenter fra tidligere valg
Mere om Miljø & klima
Mere om Vand & Natur
Offentlig vej eller privat fællesvej
Børn & unge med særlige behov
Mad til spæd og småbørn
Er du bekymret for et barn?
Aktive Feriedage - information til arrangører
Mere om Frivillighed & foreninger
Mere om Sport & fritid
Mere om Kunst og Kultur
Mere om Er du ledig?
Pension, efterløn og særlige tillæg
Mere om Hvis du bliver syg
Mere om Job i Kommunen
Pleje og hjælp i hjemmet
Aktivitetstilbud til voksne med udviklingshæmning
Mere om Voksne med særlige behov
Mere om Læge og sygesikring
Støtte til veteraner i Næstved Kommune
Søg efter indhold på hele siden her Søg
Er du medlem af en A-kasse og berettiget til dagpenge? Her kan du læse mere om, hvad jobcenter Næstved kan tilbyde dig i ledighedsperioden.
Du kan til enhver tid afmelde dine abonnenter. Kommunen sørger for, at dine data bliver håndteret forsvarligt og korrekt. Læs mere om Kommunens persondatapolitik.
Tak! Du abonnerer nu på Job
Vi har tilføjet emnet til din eksisterende abonnementsliste
Vi har sendt en aktiveringsmail til dig. Klik venligst på linket i mailen for at begynde at modtage nyhedsmails.
Der er sket en fejl. Klik venligst 'Prøv igen' for at vende tilbage eller klik på krydset for at lukke boksen.
Når du vil søge dagpenge, skal du som det allerførste melde dig ledig til på jobnet.dk. Du bliver herefter - inden for 14 dage - indkaldt til et informationsmøde. Informationsmødet foregår en torsdag hos Jobcenter Næstved i Birkebjergparken, Birkebjerg Allé 1, indgang 1, 1. sal, 4700 Næstved.
Du er med i planlægningen af dit forløb
Du møder op på det aftalte tidspunkt til informationsmødet og får gennemgået, hvad du som dagpengemodtager har ret og pligt til samt hvilke muligheder, der ligger forude. Du vil også på dagen få en kort samtale med en sagsbehandler, hvor I sammen får klarlagt, hvor meget hjælp og hvilke forløb du har behov for, så du kan komme godt videre mod job.
Efter informationsmødet får du invitation til en workshop, der hedder "Dine muligheder". Her vil der både være sagsbehandlere, jobkonsulenter, virksomhedskonsulenter og jobcoaches til stede, som hver især kan bidrage til at løfte dine muligheder for at komme i job.
De mange fagligheder samlet på et sted betyder, at der fra begyndelsen er fokus på at bringe alle de relevante, faglige kompetencer i spil for at hjælpe dig i job hurtigst muligt. Du bliver derfor som ledig borger inddraget tidligt i processen.
Jobcentret er en vigtig sparringspartner
Jobcentret afholder forskellige typer workshops for ledige dagpengemodtagere, som alle har afsæt i den enkelte borgers individuelle behov. Jobcentret stræber mod hele tiden at være en relevant sparringspartner, der guider dig så godt videre som muligt i jobsøgningsforløbet.
Samarbejdet mellem jobcentret og den ledige borger er vigtigt, for hvis du selv er aktiv i din ledighedsperiode, vil dine muligheder for at komme i job blive bedre.
Tilmeld dig jobcenter - meld dig ledig på jobnet
Hvis du bliver arbejdsløs, skal du på den første dag, du er ledig, tilmelde dig som ledig på jobnet.dk. Har du ikke internetadgang, kan du henvende dig i dit lokale jobcenter eller a-kasse og få hjælp til at blive tilmeldt.
For at få udbetalt dagpenge fra din a-kasse, skal du være tilmeldt som ledig på jobnet.dk
Find dit lokale jobcenter (nyt vindue)
"Min side" på jobnet.dk
Når du er tilmeldt som ledig i jobcentret, har du fået et brugernavn og password til din egen personlige side ”Min side” på Jobnet.dk. Hvis du har meldt dig ledig på Jobnet, har du selv dannet disse koder. Har dit jobcenter meldt dig ledig, vil du få oplysningerne om dine koder tilsendt til din e-boks. Hvis du er fritaget for obligatorisk digital post, vil de blive sendt med brev til din folkeregisteradresse.
På "Min side" på jobnet.dk skal du oprette dit CV. Derudover skal du:
registrere din jobsøgning i en joblog
melde dig rask efter sygdom
læse din ”Min Plan” med de aktiviteter mv., som du skal deltage i, mens du er ledig, og læse dine aftaler med jobcentret og med a-kassen.
Derudover er der forskellige muligheder for selvbetjening. Fx kan du afmelde dig, når du får arbejde, melde ferie eller melde dig syg, samt booke og ombooke samtaler med dit jobcenter.
Hvem kan få arbejdsløshedsdagpenge?
For at få arbejdsløshedsdagpenge skal du:
være registreret som arbejdssøgende i dit lokale jobcenter fra den første dag, du er ledig
have været medlem af en a-kasse i mindst ét år
have fået indberettet mindst 233.376 kr. (2019) og 238.512 kr. (2020) til indkomstregistret inden for de sidste tre år, hvis du er fuldtidsforsikret. Hvis du er deltidsforsikret, er beløbet 155.580 kr. (2019) og 159.012 kr. (2020). Du kan medregne A- og B-indkomst samt overskud af selvstændig virksomhed. Du kan dog pr. måned højst medregne 19.448 kr. (2019) og 19.876 kr. (2020), hvis du er fuldtidsforsikret, og 12.965 kr. (2019) og 13.251 kr. (2020), hvis du er deltidsforsikret.
hvis din dagpengeret er udløbet, og du skal genoptjene retten til dagpenge: Du skal have fået indberettet mindst 1.924 løntimer inden for de sidste tre år, hvis du er fuldtidsforsikret. Hvis du er deltidsforsikret, er timetallet 1.258 timer
hvis du ikke opfylder det almindelige indkomstkrav, kan du optjene ret til dagpenge, hvis du samlet set har haft et skattemæssigt overskud fra din selvstændige virksomhed på minimum 233.376 kr. (2019) og 238.512 kr. (2020) inden for de sidste fem år.
have haft lovligt ophold i Danmark, på Grønland eller Færøerne eller i et andet EU/EØS-land eller Schweiz i sammenlagt mindst syv år inden for de seneste 12  år. Der er en række undtagelser til opholdskravet, hvorefter ophold i udlandet kan sidestilles med ophold i riget. Du kan kontakte din a-kasse for mere information.
stå til rådighed for arbejdsmarkedet. Det betyder bl.a., at du skal søge og kunne overtage arbejde med dags varsel.
have et fyldestgørende og godkendt CV, senest to uger efter du er tilmeldt som ledig i jobcentret.
Din a-kasse kan fortælle dig mere om betingelserne for ret til arbejdsløshedsdagpenge.
A-kasser i Danmark (nyt vindue)
Styrelsen for Arbejdsmarked og Rekruttering om arbejdsløshedsdagpenge (nyt vindue)
De timer, som du får udbetalt løn for, efter du er begyndt at modtage dagpenge, vil blive registreret på en ”beskæftigelseskonto”. Din a-kasse registrerer timerne på grundlag af oplysninger om:
løntimer, som din arbejdsgiver har indberettet til indkomstregistret
B-indkomst, hvoraf der skal betales arbejdsmarkedsbidrag omregnet til timer, og som ikke indgår i opgørelsen af en selvstændig virksomheds overskud eller underskud.
De registrerede timer kan benyttes til at forlænge din dagpengeperiode og/eller til at optjene et nyt beskæftigelseskrav.
Hvor langt tid har jeg ret til dagpenge?
Du har ret til at få dagpenge i to år inden for tre år. Det er den såkaldte ’referenceperiode’. Dit dagpengeforbrug bliver opgjort i timer, og inden for tre-årsperioden har du samlet set ret til 3.848 timers dagpenge. De timer, som du har ret til dagpenge for, falder bort, hvis du ikke når at afvikle dem inden for referenceperioden. Referenceperioden på tre år kan forlænges, fx hvis du har været syg eller været på barsel.
Kontakt din a-kasse, hvis du vil vide mere om reglernes betydning for dig.
Forlængelse af din dagpengeperiode
Hvis din dagpengeperiode på to år er udløbet inden for tre år, har du ret til at forlænge dagpengeperioden på baggrund af:
løntimer, som du har haft, siden du begyndte med at modtage dagpenge.
siden du begyndte med at modtage dagpenge: B-indkomst, hvoraf der skal betales arbejdsmarkedsbidrag omregnet til timer, og som ikke indgår i opgørelsen af en selvstændig virksomheds overskud eller underskud.
Hver arbejdstime forlænger din dagpengeperiode med to timer. De ekstra dagpengetimer skal du bruge inden for denne periode, der bliver opgjort som tre gange antallet af de timer, du har arbejdet. Du kan højst optjene 962 timer, som vil give dig ret til et 1.924 timers ekstra dagpenge inden for en periode på halvandet år.
Du har arbejdet 100 timer, inden din ordinære dagpengeperiode på to år er udløbet. Det giver dig ret til dagpenge i yderligere 200 timer. De 200 timer skal du afvikle inden for en periode på 300 timer. De 300 timer bliver omregnet til to måneder.  De 200 timer skal du afvikle inden for de to måneder – hvis de ikke er afviklet, falder de bort.
Kontakt din a-kasse, hvis du vil vide mere om reglernes betydning for dig. Du kan læse mere om det i disse pjecer:
Nyt dagpengesystem. En kort introduktion til centrale regler og muligheder (pdf) (nyt vindue)
Nyt dagpengesystem. Yderligere informationer om regler og muligheder (pdf) (nyt vindue)
Hvor meget kan jeg få i arbejdsløshedsdagpenge?
Dine dagpenge kan højst svare til 90 pct. af den løn, du tjente, før du blev arbejdsløs.  A-kassen beregner dine dagpenge på grundlag af de 12 måneder, hvor du havde den højeste indtægt inden for de seneste 24 måneder forud for beregningstidspunktet. Din indtægt opgøres som al din A- og B-indkomst fratrukket arbejdsmarkedsbidrag, som er indberettet til indkomstregistret i beregningsperioden, samt overskud i selvstændig virksomhed. Dit eget pensionsbidrag og dit eget ATP-bidrag bliver regnet med i indtægten, hvis du er lønmodtager.
Hvis du har opfyldt indkomstkravet på baggrund af selvstændig virksomhed i de seneste fem år, bliver din dagpengesats beregnet som et gennemsnit af de to år med det højeste skattemæssige overskud inden for de seneste fem afsluttede regnskabsår. Du kan dog højst modtage dagpenge med 18.866 kr. om måneden (2019) og 19.083 kr. (2020) som fuldtidsforsikret og 12.577 kr. (2019) og 12.722 kr. (2020) om måneden som deltidsforsikret.
Hvis du er nyuddannet eller værnepligtig
Som nyuddannet – dimittend – eller værnepligtig med forsørgelsespligt kan du få dagpenge på 82 pct. af højeste dagpengesats som fuldtids- eller deltidsforsikret. Det er som fuldtidsforsikret 15.470 kr. (2019) og 15.648 kr. (2020) per måned. Som deltidsforsikret er det 10.313 kr. (2019) og 10.432 kr. (2020) per måned.
Som nyuddannet – dimittend – eller værnepligtig uden forsørgelsespligt kan du som fuldtids- eller deltidsforsikret få dagpenge på 71,5 pct. af højeste dagpengesats. Det er som fuldtidsforsikret  13.489 kr. (2019) og 13.644 kr. (2020) per måned. Som deltidsforsikret er det 8.993 kr. (2019) og 9.096 kr. (2020) per måned.
Hvis du er under 25 år, bliver dagpengesatsen i nogle tilfælde nedsat til 50 pct. af højeste dagpengesats. Du kan få mere at vide i din a-kasse.
Hvis du er under 25 år
Som ung under 25 år får du i visse tilfælde dagpenge på 50 pct. af højeste dagpengesats. Det er som fuldtidsforsikret 9.433 kr. (2019) og 9.542 kr. (2020) per måned. Det er som deltidsforsikret 6.289 kr. (2019) og 6.361 kr. per måned. Du kan få mere at vide i din a-kasse.
Hvis du er ledig og deltager i erhvervsuddannelse mv.
Hvis du er ledig, og deltager du i et tilbud om en erhvervsuddannelse mv. efter reglerne om en aktiv beskæftigelsesindsats, modtager du dagpenge med et beløb, der svarer til 80 pct. af højeste dagpengesats som fuldtids- eller deltidsforsikret. Det er som fuldtidsforsikret 15.093 kr. (2019) og 15.266 kr. (2020) per måned. Det er som deltidsforsikret 10.062 kr. (2019) og 10.178 kr. (2020) per måned.
Nyt dagpengesystem. En kort introduktion til centrale regler og muligheder (pdf) (nyt vindue)
Dagpenge er skattepligtige og bliver udbetalt bagud for én måned. Du skal udfylde et dagpengekort for hver måned, du skal have udbetalt dagpenge for.  Pengene overføres som udgangspunkt til din NemKonto.
Når du modtager dagpenge, vil du som udgangspunkt få karens hver fjerde måned. Karens består i, at dine dagpenge bliver nedsat med værdien af én dagpengedag, dvs. med højst 871 kr. (2019) og 881 kr. (2020).
Du kan imidlertid undgå karens, hvis du er i job i løbet af de fire måneder. Hvis du er fuldtidsforsikret, skal du have arbejdet i mindst 148 timer. Hvis du er deltidsforsikret skal du have arbejdet i mindst 97 timer.
Din dagpengeperiode afkortes med én måned, hvis du inden for de sidste otte år har modtaget dagpenge i fire år. Afkortningen sker i din nuværende dagpengeperiode. Hvis du har under én måned tilbage af din nuværende dagpengeperiode, sker afkortningen i en evt. efterfølgende ny dagpengeperiode. Hvis du efter udløbet af din nuværende dagpengeperiode har ret til en forlængelse af din dagpengeperiode, kan afkortningen også foretages i din forlængelsesperiode.
At stå til rådighed for arbejdsmarkedet
For at have ret til dagpenge skal du stå til rådighed for arbejdsmarkedet. Det afgør din a-kasse, om du gør. For at være til rådighed skal du bl.a.:
aktivt søge arbejde med fuld arbejdstid
være tilmeldt som ledig og have kontakt til dit jobcenter
oprette et CV på Jobnet.dk, som skal godkendes senest to uger efter tilmelding på jobcentret. I CV'et skal du huske at skrive jobønsker, som matcher hvor på arbejdsmarkedet der mangler arbejdskraft.
have bopæl og opholde dig i Danmark
kunne og ville overtage arbejde dagen efter, at arbejdet er henvist af jobcenteret eller a-kassen
kunne og ville møde til samtaler og tilbud dagen efter, du har modtaget indkaldelsen
selv booke dine samtaler inden for en fastsat frist
deltage i kurser og andre tilbud, der øger mulighederne for at få arbejde.
Vejledninger for jobsøgere på jobnet.dk (nyt vindue)
Ikke at være til rådighed
Du står ikke til rådighed for arbejdsmarkedet, hvis du fx er syg, ikke er aktivt jobsøgende, ikke ønsker et fuldtidsarbejde eller kun vil arbejde på bestemte tidspunkter eller for en bestemt arbejdsgiver eller arbejdsplads.
I de tilfælde mister du retten til arbejdsløshedsdagpenge, indtil du som fuldtidsforsikret har haft mindst 300 timers arbejde inden for en sammenhængende periode på tre måneder - eller indtil årsagen til, at du ikke står til rådighed, er bortfaldet. Det er fx tilfældet, hvis du var syg og derfor ikke har stået til rådighed for arbejdsmarkedet i en periode.
Du kan forsætte med at modtage din ydelse under de første 14 dages sygdom, hvis du er fuldt ledig og modtager af dagpenge.
Du skal melde dig syg hos din a-kasse på første sygedag. Du kan også sygemelde dig første sygedag hos jobcenteret eller på Jobnet.
Arbejdsløshedsdagpenge under de første 14 dages sygdom (nyt vindue)
Senest efter to ugers ledighed bliver du indkaldt til en cv-samtale i din a-kasse. Her påbegynder du sammen med a-kassen en personlig plan, ”Min Plan”, og I udarbejder individuelle ”Krav til jobsøgning” for dig. ”Kravene til jobsøgning” danner udgangspunkt for a-kassens vurdering af, om du er til rådighed på arbejdsmarkedet.
Registrering af jobansøgningsaktiviteter i joblog
Du skal dokumentere din jobsøgning ved løbende at registrere jobsøgningsaktiviteter og uploade ansøgninger i joblog på Jobnet eller i a-kassens eventuelle egen digitale joblog.
Du skal uploade det antal jobansøgninger i jobloggen, som din a-kasse har besluttet. Det skal du, for at a-kassen og jobcenteret kan vejlede om, hvordan du evt. forbedrer din jobsøgning, og så de samtidig kan vurdere kvaliteten af din jobsøgning.
A-kassen kan forlange, at du uploader kopier af samtlige ansøgninger i en bestemt periode. Det kan ske, hvis a-kassen er i tvivl om, hvorvidt din jobsøgning er tilstrækkelig og realistisk.
Seks ugers jobrettet uddannelse
Hvis du er ledig, er medlem af en a-kasse og har ret til dagpenge, kan du have ret til seks ugers jobrettet uddannelse.
Du har ret til at deltage, hvis du enten er ufaglært, eller har en – faglært – erhvervsuddannelse eller tilsvarende uddannelse, eller hvis du har en uddannelse på erhvervsakademiniveau og samtidig har en erhvervsuddannelse eller en uddannelse, der kan sidestilles med det. Du har ikke ret til seks ugers jobrettet uddannelse, hvis du har en uddannelse på højere niveau.
Det er din a-kasse, der afgør, om du har ret til seks ugers jobrettet uddannelse. Derfor er det også dem, du skal tale med og sende ansøgning til, hvis du ønsker at gøre brug af ordningen.
Oversigt over a-kasser (nyt vindue)
jobnet.dk - dit jobcenter online (nyt vindue)
Styrelsen for Arbejdsmarked og Rekruttering om seks ugers jobrettet uddannelse (nyt vindue)
Hvilke kurser kan jeg deltage i?
Jobrettet uddannelse består af kurser, som kan vælges inden for en erhvervsgruppe. Det er muligt at søge kurser, der varer op til i alt seks uger. Du skal vælge en erhvervsgruppe på den landsdækkende positivliste. Når du har valgt en erhvervsgruppe, kan du vælge kurser inden for den.
Positivlisten er en liste over erhvervsgrupper og kurser, der giver de bedste muligheder for at komme i job. Listen bliver revurderet hvert år, så den afspejler de aktuelle jobmuligheder på arbejdsmarkedet. Positivlisten kan du finde på star.dk
Styrelsen for Arbejdsmarked og Rekruttering om seks ugers jobrettet uddannelse (nyt vindue)
Hvornår kan jeg deltage?
Du har ret til at deltage i kurser efter fem ugers ledighed, hvis du opfylder ovenstående betingelser. Nogle kurser på positivlisten, som er særligt relevante, kan du deltage i fra første ledighedsdag. Disse kurser er markeret på listen.
Er du under 25 år, skal du afslutte dit forløb under seks ugers jobrettet uddannelse inden for de første seks måneders ledighed. Er du 25 år eller derover, skal du afslutte dit forløb under seks ugers jobrettet uddannelse inden for de første ni måneders ledighed.
Du skal lægge dit CV på Jobnet.dk. Hvis du ikke gør det senest to uger efter din registrering som arbejdssøgende, risikerer du at miste retten til arbejdsløshedsdagpenge.
jobnet.dk - dit jobcenter online (nyt vindue)
Du er selvforskyldt ledig, hvis du fx:
uden gyldig grund opsiger dit arbejde
selv er skyld i afskedigelsen
uden gyldig grund afviser at tage et arbejde, der henvises af jobcenteret eller a-kassen, eller udebliver fra en jobsamtale med en arbejdsgiver.
uden gyldig grund afslår at være med til at udarbejde Min Plan eller afslår/afbryder et tilbud, der er givet efter en jobplan.
Gyldige grunde til at opsige arbejde eller afslå arbejde eller tilbud
Du kan sige dit arbejde op, afslå et arbejde eller afslå eller ophøre i et tilbud uden at få karantæne, når du har en gyldig grund. Det kan fx være, når du opfylder en af betingelserne:
du har lægeattest på, at du ikke kan udføre dit arbejde på grund af sygdom, og du har gjort rimelige forsøg på at få et andet arbejde på arbejdspladsen
du har ikke mulighed for at få passet børn, der kræver særlig pleje.
Du skal være opmærksom på, at selvom du har en gyldig grund, skal din a-kasse altid vurdere, om du står til rådighed for arbejdsmarkedet.
Kontakt din a-kasse, inden du opsiger dit arbejde eller afslår et arbejde eller et tilbud mv. Så ved du, om det får konsekvenser for din dagpengeret.
Hvis du ikke har en gyldig grund, er du selvforskyldt ledig, og du får en karantæne. Det betyder, at du mister dine dagpenge i tre uger.
Bliver du selvforskyldt ledig to gange inden for 12 måneder, mister du retten til dagpenge, indtil du som fuldtidsforsikret har haft mindst 300 timers arbejde inden for en sammenhængende periode på tre måneder.
Kontakt a-kassen på forhånd
Din a-kasse kan oplyse dig om konsekvenserne, hvis du afslår et arbejde eller et tilbud, eller hvis du siger op.
Oversigt over a-kasser (nyt vindue)
Du kan ikke få dagpenge fra din a-kasse de første to dage efter, at du er blevet afskediget eller hjemsendt fra arbejdet. I stedet skal din arbejdsgiver betale dig dagpengegodtgørelse – såkaldte ’G-dage’ – de første to dage, hvor du er helt eller delvis ledig.
Du har kun ret til G-dage, hvis du er medlem af en a-kasse og har været ansat som lønmodtager.
Din arbejdsgiver skal betale G-dage, hvis du opfylder en eller flere af betingelserne:
Du bliver afskediget af grunde, du ikke selv er skyld i
Du ophører med opgave- og tidsbestemt ansættelse og lignende
Du bliver sat på arbejdsfordeling
Du får nedsat din arbejdstid.
Din arbejdsgiver skal ikke betale G-dage, hvis du selv siger op.
G-dage - dagpengegodtgørelse (pdf) (nyt vindue)
Som nyuddannet – dimittend – har du ret til dagpenge, en måned efter du har afsluttet din uddannelse. Som udgangspunkt skal uddannelsen være en af disse:
en erhvervsmæssig uddannelse, der er normeret til at vare mindst 18 måneder
en erhvervsgrunduddannelse i henhold til lov om erhvervsgrunduddannelse
en integrationsgrunduddannelse i henhold til lov om integrationsuddannelse – IGU
en erhvervskandidatuddannelse påbegyndt efter 1. juli 2018 i henhold til lov om universiteter.
Du skal søge om optagelse i en a-kasse, senest to uger efter du har afsluttet uddannelsen. Du kan tidligst blive optaget fra den dag, du har gennemført uddannelsen.
Som nyuddannet modtager du dagpenge med en fast sats, der afhænger af, om du er forsørger eller ikke-forsørger. Størrelsen af dine dagpenge fremgår af afsnittet ”Hvor meget kan jeg få i arbejdsløshedsdagpenge?”.
Hvis du bliver ledig, efter at du har afsluttet din værnepligt, kan du modtage dagpenge med den såkaldte dimittendsats, såfremt du opfylder de almindelige krav, der stilles for at få dagpengeret, dvs. krav vedr. indkomst og anciennitet. Størrelsen af satsen afhænger af, om du er forsørger eller ikke-forsørger. Du kan dog have ret til en højere sats, hvis du var i job inden værnepligten. Størrelsen af dimittendsatserne fremgår af afsnittet ”Hvor meget kan jeg få i arbejdsløshedsdagpenge?”.
Supplerende dagpenge samtidig med lønarbejde eller med selvstændig virksomhed som bibeskæftigelse
Lønarbejde samtidig med supplerende dagpenge
Hvis du er lønmodtager, kan du få supplerende dagpenge, hvis du arbejder på nedsat tid og i øvrigt opfylder betingelserne for at modtage dagpenge. Det vil bl.a. sige, at du skal stå til rådighed for arbejdsmarkedet i normalt omfang.
Er du ansat med opsigelsesvarsel, skal din arbejdsgiver udstede en frigørelsesattest, før du kan få supplerende dagpenge. En frigørelsesattest er en erklæring fra arbejdsgiveren om, at der ses bort fra opsigelsesvarslet, hvis du får arbejde med længere arbejdstid.
Hvis du afleverer attesten til a-kassen, senest fem uger efter du er begyndt på arbejdet, får du udbetalt supplerende dagpenge fra ansættelsens første dag. Hvis du ikke afleverer attesten inden fem uger, kan du først få supplerende dagpenge fra den dag, hvor a-kassen modtager attesten.
De timer, du har arbejdet, bliver modregnet i dine dagpenge.
Du kan bruge timerne til at:
genoptjene din ret til dagpenge
genoptjene din ret til supplerende dagpenge eller til at forlænge din ret til supplerende dagpenge med op til 12 uger
undgå karens hver 4. måned.
Du kan få supplerende dagpenge i 30 uger inden for 104 uger.
Selvstændig virksomhed som bibeskæftigelse samtidig med supplerende dagpenge
Hvis du driver selvstændig virksomhed som bibeskæftigelse, kan du også have ret til supplerende dagpenge, hvis du i øvrigt opfylder betingelserne for at modtage dagpenge. Det vil bl.a. sige, at du skal stå til rådighed for arbejdsmarkedet i normalt omfang.
Du har ret til supplerende dagpenge i to situationer, samtidig med at du driver selvstændig virksomhed:
Dels hvis du har drevet en virksomhed ved siden af dit lønmodtagerjob, forud for, at du er blevet indplaceret i dagpengeperioden.
Dels hvis du starter en selvstændig virksomhed op, efter du er blevet indplaceret i dagpengeperioden.
De timer, du bruger på at arbejde i virksomheden, bliver modregnet i dine dagpenge.
Du kan bruge det overskud, din virksomhed giver, til at:
genoptjene din ret til dagpenge
genoptjene din ret til supplerende dagpenge eller til at forlænge din ret til supplerende dagpenge med op til 12 uger.
Din a-kasse afgør, om du har ret til dagpenge samtidig med drift af selvstændig virksomhed som bibeskæftigelse.
Du kan få supplerende dagpenge i 30 uger inden for 104 uger.
Du kan som hovedregel ikke få dagpenge, hvis du deltager i uddannelse. Der er dog enkelte undtagelser, hvis du samtidig er parat til at overtage arbejde og aktivt søger arbejde.
Du kan uden at miste dagpengene deltage i bl.a.:
undervisning under 20 timer om ugen, hvis uddannelsen ikke berettiger til SU, når den udbydes som heltidsuddannelse.
enkeltfagsundervisning under 20 timer om ugen på gymnasialt niveau.
Du kan dog ikke deltage i en ph.d.-uddannelse på deltid. Der er dog visse undtagelser fra denne regel.
Kontakt din a-kasse, hvis du vil vide mere.
Du kan overgå til et særligt seniormedlemskab, hvis du er medlem af en a-kasse og har nået folkepensionsalderen. Du skal give din a-kasse besked om, at du ønsker at blive seniormedlem, inden udløbet af den måned, hvor du når folkepensionsalderen. Seniormedlemskabet gælder fra den efterfølgende måned.
Du kan også optages som seniormedlem i en a-kasse uden at være medlem i forvejen.
Et seniormedlemskab giver dig kun ret til hjælp til og vejledning om jobsøgning. Medlemskabet giver dig ikke ret til ydelser efter lov om arbejdsløshedsforsikring mv.
Du skal afmelde dig i dit jobcenter med det samme, hvis du som ledig kommer i arbejde og ikke skal modtage dagpenge længere.
Du kan afmelde dig via Jobnet.dk på ”Min Side” eller ved at kontakte dit lokale jobcenter.
Husk, at du skal logge ind på Jobnet.dk for at tilgå ”Min Side”.
jobnet.dk - dit jobcenter online (nyt vindue)
AR 275 - Attest til a-kasse - Arbejdsophør, afvisning af arbejde samt afslag på aktiveringstilbud
Du skal udfylde denne attest, hvis du må afslå eller opsige et arbejde eller aktiveringstilbud på grund af – eller risiko for – helbredsmæssige problemer.
Søg om dokument PD U1 - om arbejds- og forsikringsperioder i Danmark
Du kan med denne løsning ansøge om dokument PD U1, som bruges til at overføre danske arbejds- og forsikringsperioder, hvis du skal søge om arbejdsløshedsydelser i et andet EØS-land.
Hvis du vil klage
Du skal sende din klage over din a-kasses afgørelse til din a-kasse senest fire uger efter, du har modtaget afgørelsen. Giver a-kassen dig medhold i din klage, får du direkte besked fra a-kassen. Men hvis de ikke giver dig medhold, skal a-kassen sende din klage videre til Center for Klager om Arbejdsløshedsforsikring i Styrelsen for Arbejdsmarked og Rekruttering(CKA).  Det skal a-kassen gøre senest fire uger efter, de har modtaget din klage.
Du skal være opmærksom på, at en klage, der sendes videre til CKA ikke forlænger nogen frister, med mindre de beslutter det. Det betyder, at den afgørelse, a-kassen har truffet, gælder frem til det tidspunkt, hvor der falder en afgørelse fra CKA.
Hvis du ønsker at klage over CKAs afgørelse, kan du inden fire uger indbringe afgørelsen for Ankestyrelsens Beskæftigelsesudvalg. Du skal sende klagen til direktøren for CKA. Giver CKA dig medhold i din klage, får du direkte besked fra CKA. Men hvis de ikke giver dig medhold, skal CKA sende din klage videre til Ankestyrelsens Beskæftigelsesudvalg. Det skal CKA gøre senest fire uger efter, de har modtaget din klage.
Oversigt over a-kasser (nyt vindue)
Center for klager om Arbejdsløshedsforsikring (nyt vindue)
Styrelsen for Arbejdsmarked og Rekruttering (nyt vindue)
Storbritannien forlod EU den 31. januar 2020. Ifølge den aftale, der er indgået mellem Storbritannien og EU, vil der være en overgangsperiode frem til udgangen af 2020, hvor EU-reglerne stadig gælder. I den periode vil der ikke ske ændringer i din ret til ydelser fra Danmark på grund af Brexit.
Hvad betyder brexit for dig? (nyt vindue)
Brexits betydning for borgerne (nyt vindue)
Lov om arbejdsløshedsforsikring m.v.
Lov om ændring af lov om ændring af lov om arbejdsløshedsforsikring m.v. (nyt vindue)
Lov om ændring af avu-loven, lov om befordringsrabat til uddannelsessøgende i ungdomsuddannelser m.v. (nyt vindue)
Vejledning: Satser på arbejdsløshedsforsikringens område for 2020 (nyt vindue)
Bekendtgørelse om indkomst- og beskæftigelseskravet for ret til dagpenge (nyt vindue)
Bekendtgørelse om selvforskyldt ledighed (nyt vindue)
Bekendtgørelse om 6 ugers jobrettet uddannelse til forsikrede ledige (nyt vindue)
Bekendtgørelse om beregning af dagpengesatsen (nyt vindue)
Bekendtgørelse om dagpengeperioden (nyt vindue)
Bekendtgørelse om udbetaling af dagpenge (nyt vindue)
Bekendtgørelse om dagpengegodtgørelse for 1. og 2. ledighedsdag (G-dage) (nyt vindue)
Bekendtgørelse om rådighed (nyt vindue)
Bekendtgørelse om selvstændig virksomhed i dagpengesystemet (nyt vindue)
Vejledning om selvforskyldt ledighed (nyt vindue)
Tilmeld dig jobcenter - meld dig ledig på jobnet
AR 275 - Attest til a-kasse - Arbejdsophør, afvisning af arbejde samt afslag på aktiveringstilbud
Oplysninger om ret til arbejdsløshedsdagpenge
Søg om dokument PD U1
Aktivering når du får dagpenge
Skrevet af Styrelsen for Arbejdsmarked og Rekruttering
Meld dig ledig på jobnet.dk
Når du vil søge dagpenge, skal du via jobnet.dk melde dig ledig til Jobcenter Næstved.
Send digital post (kræver NemID)
Du kan søge om uddannelseshjælp, hvis du er under 30 år og ikke har en uddannelse. Læs her, hvilke betingelser du skal opfylde.
Der findes en række forskellige ordninger, der kan hjælpe dig med at få foden indenfor arbejdsmarkedet.
Alt om kontakt og åbningstider
Datapolitik for sociale medier
Se åbningstider i Næstved, Fuglebjerg, Glumsø, Fensmark og Korskilde.
Bestil pas, kørekort, sundhedskort mm. via tidsbestilling til Borgerservice
Begge konti har SWIFT-koden: DABADKKK